
HASCE 


QUALESCUNQUE  PAGELLAS 


PIO  GRATOQUE  ANIMO 


D.  D«  D. 


auctor. 


Caput  I. 


Sub  nomine  hysteriae,  quo,  demonstrante  jam  ori- 
gine (quae  est  ab  vartQa,  i.  e.  uterus),  veteres  inedici 
usi  sunt  ad  designandum  singularem  morbum,  cujus 
propriam  sedem  in  utero  quaerebant,  quem  etiam, 
Platonis  de  utero,  tanquam  animali  in  animali,  sen- 
tentiam secuti,  loco  suo  motum  versus  superiora 
ascendere  arbitrabantur,  recentioribus  temporibus  om- 
nia fere  symptomata  nervosa,  quae  in  morbis  femi- 
narum praecipue  chronicis  frequentissima  incidere 
censuerunt,  comprehendi  coepta  sunt.  Imprimis  vero 
symptomatum  hystericorum  causas  in  aliis  morbis 
partium  genitalium  quaerendas  esse  propositum  est, 
et  anatomia  pathologica,  haud  raro  earum  vestigiis 
repertis,  comprobare  videbatur  sententiam,  hysteriam 
non  morbum  sui  generis,  sed  symptoma  tantum  alio- 
rum morborum  referre.  Verum,  etiamsi  praetermitta- 
mus, saepissime  accidere,  ut  in  secandis  cadaveribus 
ne  vestigium  quidem  structurae  et  texturae  organo- 

rum  genitalium  commutatae  deprehendatur,  neminem, 
qui  liber  solutusque  ad  judicandum  accedat,  fugere 
potest,  festinantius  argumentari  eos,  qui,  si  qua  ma- 
teriae commutatio  morbosa  reperiatur,  statiin  hanc  ut 
causam  hysteriae  accusent,  neque  videant,  non  mi- 
nore cum  jure  eam  pro  effectu  morbi  hysterici  haberi 
posse.  Non  quod  in  hoc  morbo  materiae  mixtionem 
formamque  nullo  modo  commutari  credam  ; quamquam 
hae  commutationes  tam  exiguae  sunt,  ut  sensus  pror- 
, , sui  effugiant  solaeque  vires  a norma  recedere  videan- 
tur (l)^  sed  hoc  maxime  vituperandum,  quod  morbi 
nervorum  causa  sufficiens  in  alia  quapiam  parte  quae- 

1 

ritur.  Qualiscunque  enim  organi  cujusvis  morbi  est, 
symptomata  functionis  nervorum  turbatae  et  per- 
versae incidere  non  possunt,  nisi  ipsuin  systema 
nervosum  suo  morbo  affectum  sit.  Quae  enim  sanum 
nervum  afficiunt,  impetum,  qualis  sani  est,  provo- 
cant (2).  Non  igitur  quin  morbis  aliarum  telarum 
vera  neurosis  procreari  non  possit,  sed  hi,  quemad- 
modum aliae  res  externae,  nil  nisi  causam  remotam, 
neque  vero  per  se  sufficientem  exhibent. 

Hysteriam  igitur  intelligimus  morbum  nervorum, 
cujus  primaria  sedes  et  tanquara  radix  in  nervis  ge- 
nitalium est;  utrum  omnium,  an  solum  ovariorum  vel 
uteri  dijudicari  hucusque  nequit.  Utero  vel  ovario 
deficiente,  morbus  nunquam  existit,  et  continuo  om- 

(1)  Cf.  Reil  Fieherlelire  toni.  IV.  Vorrede  pag.  vil— vili.  ' 

(2)  Ibid.  p.  36—37. 

niuin  formarum,  quas  exhibet  hysteria,  non  solum  in 
decursu  totius  morhi,  sed  etiam  in  singulis  paroxys- 
mis, prima  oritur  ea,  quam  uterinam  vocant.  Itaque 
rejicienda  est  sententia  tam  eorum,  qui  generatim 
organa  abdominis  pro  sede  morbi  habenda  censent, 
ut  qui  eum  non  natura  sua,  sed  sexus  tantum  diffe- 
rentia ab  hypochondria  differre  arbitrantur,  quam  eo- 
rum, qui  causarum,  quibus  saepe  tam  ipse  morbus, 
quam  singuli  paroxysmi  provocantur,  conditione  du- 
cti sedem  illius  in  cerebro  collocant.  Qualis  vero 
haec  affectio  sit,  densissimis  hucusque  tenebris  obru- 
tum est ; quae  enim  in  cadaveribus  sectis  inventa  sunt 
hysteriae  propria  (neque  tamen  perpetua),  systema 
scilicet  gangliorum,  imprimis  abdominis,  aliquanta  du- 
rius, tumefactum,  sanguine  justo  magis,  repletum, 
lucem  morbo  non  affundunt,  nisi  quod  sententiam 
de  sede  supra  propositam  comprobant.  Attamen  hoc 
quidem  certo  statui  potest,  hysteriam  per  se  neque 
sthenieum  neque  asthenicum  morbum  esse  5 siquidem 
neque  in  iis,  quibus  sat  virium  est,  atque  in  iis,  qua- 
rum vires  languent  vel  exhaustae  sunt,  observatur 5 
iinmo  in  una  eademque  aegra  modo  virium  exorbi- 
tantium, modo  summae  debilitatis  signa  apparent. 
Quodsi  igitur  quantitatem  energiae  (sit  venia  verbo !) 
accusare  non  possumus  qualitatem  perversam  et  tur- 
batam statuere  coacti  sumus.  Qualitas  autem  per- 
versa cernitur  in  eo,  quod  actiones  existunt,  quales 
in  nervis  sanis  excitari  non  possunt,  ita  tamen,  ut 

sanorum  actionibus  similes  sint,  h.  e.  ut  scinper  ner- 
vorum actiones  esse  appareat.  Jam  igitur  videndum, 

' # l 

quaenam  actiones  nervorum  perversae  in  hysteria 
occurrant. 

Omnium  formarum  primariam  et  tanquam  radicem 
diximus  uterinam  esse.  Ea,  nondum  latius  propa- 
gato malo,  symptomata  admodum  conspicua  exhibet; 
aegrae  molestia  quadam  in  regione  uteri  et  ovario- 
rum afficiantur,  simulque  sensatio  existit,  quasi  ute- 
rus ex  ima  pelvi  surripiatur.  Memoratu  dignum,  quod 
in  reliquis  morbis  partium  genitalium  uterus  descen- 
dit, in  hoc  vero  solo  contrarium  quoddam  accidit  5 ut 
jain  hac  re  innui  videatur,  affectionem  ad  superiora 
tendere.  Etenim  inde  ab  utero  morbus  pedetentiin 
ascendit,  ab  initio  quidem  nervi  sympathici  decursum 
sequens;  post  vero  ad  medullam  etiam  spinalem,  et 
secundum  decursum  n.  vagi,  sympathicum  nervum  et 
cerebrum  inter  se  jungentis,  ad  ipsum  cerebrum  scse 
attollit.  Pedetentiin  hoc  fieri  dixi:  quippe  enim  sin- 
gula centra  nervi  sympathici,  maxime  plexuum  ejus, 
ut  mesentericorum,  coeliaci,  hepatici,  cardiaci,  caro- 
tici, praepedire  impedimentumque  afferre  videntur  af- 
fectioni, quo  minus  altius  assurgat.  Nunquam  enim 
partes  altius  collocatae  paroxysmis  corripiuntur,  nisi 
prius  in  inferioribus  exstiterint.  Liquet  igitur,  in  de- 
cursu morbi  ipsiusque  violentia  nerv.  sympathicum 
conductionem  fieri;  ab  initio  nulla,  quae  quidem  per- 
cipiatur, sensationes  perducendi  facultas  inest;  sen- 

sim  vero,  superatis  paullatim  impedimentis,  affectio  ad 
alteriora  perducitur,  initio  quidem  lento  gradu,  ita, 
ut  ejus  ascensus  ex  ima  pelvi,  praegressis  signis, 
quae  hysteriae  uterinae  propria  esse  dixi,  ab  aegris 
manifeste  percipiatur,  aurae  scilicet  vel  globuli  (quem 
globulum  hystericum  vocant)  assurgentis  sensationem 
procreans.  Denique  tam  celeriter  affectio  perducitur, 
ut  puncto  temporis,  quo  incipit,  eoque  quo  ad  finem 
pervenit,  fere  una  incidentibus,  forma  primaria  vix 
percipiatur,  totusque  paroxysmus  in  partibus  altius 
collocatis  sedem  habere  videatur.  Neque  tamen  ne- 
gandum, si  malum  per  longius  tempus  jam  durave- 
rit, affectionem  aliarum  partium  saepe  jam  idiopathi- 
cam factam  esse,  neque,  ut  paroxysmi  in  iis  existant, 

0 

opus  esse  ut  passio  primaria  (uterina)  praegrediatur. 

Jamque  delineato  totius  morbi  decursu,  trans- 
eundum est  ad  descriptionem  formarum,  quas  singuli 
paroxysmi  hysterici  exhibent  ita  varias,  ut  vix  ullus 
sit  morbus,  quin  hysteria  ejus  speciem  imitari  possit 
meritoque  haec  Proteus  inter  morbos  nominetur. 
Qua  in  descriptione  ita  progressuri  sumus,  ut  ipsius 
morbi  progressus  sequentes  ab  imis  ad  summa  ascen- 
damus. Monendum  vero  latius  progresso  jam  malo, 
raro  singulas  pro  se  separatasque  existere  formas, 
sed  saepe  plures  inter  se  conjunctas  observari,  alte- 
ramque  in  alteram  transire. 

Ab  utero  affectio  hysterica  proxime  versus  or- 
gana, quae  cum  ipsis  genitalibus  contingunt,  rectum 

dico  et  vesicam  urinariam,  procedit  Aegrae  in  vesica 
sensum  quendain  gravitatis  et  compressionis  percipiunt, 
(piae  urinam  mittendo  haud  raro  in  verum  spasmum 
abit,  ut  urinae  guttatim  tantum  vel  omnino  non  fluant. 
Similem  speciem  affectio  hysterica  recti,  quae  raris- 
sime observati. r,  prae  se  fert;  sensatio  oritur  tenesmo 
similis,  aegras  sellam  adire  continuo  cogens.  Finito 
paroxysmo,  si  vesica  affecta  erat,  urina  pallida,  co- 
piosa, si  rectum,  satis  magna  vis  muci,  sano  simil- 
limi sed  aliquanto  tenuioris  excernitur. 

Multo  frequentius  ea  morbi  species  observatur, 
quae  in  plexu  mesenterico  residet.  Aegrae  querun- 
tur de  dolore  vehementissimo  regionem  umbilicalem 
occupante,  quasi  intestina  cultris  discinderentur.  In- 
ter haec  phaenomena,  enteritidem  vehementissimam 
aemulantia,  tamen  abdomen  neque  tumefactum  neque 
sano  durius  apparet;  pressione  fortiore  dolores  non 
solum  non  augentur,  sed  etiam  minuuntur.  Simul 
magna  vis  gasorum  intestinalium  secernitur  atque  per 
os  et  anum  ejicitur,  nec  raro  cibi  in  ventriculum  in- 
gesti cum  aqua  et  muco  evomuntur,  aut  diarrhoea 
existit  faeces  liquidas  vel  mucum  purum  excernens. 

Vix  minus  frequens  ea  species  est,  quam  car- 
dialgiam  hystericam  vocant.  Exoritur  sensus  oppres- 
sionis vel  constrictionis  in  regione  epigastrica,  inter- 
dum cum  exigua  mollique  intumescentia  (ex  gasorum 
evolutione),  quae  fortiter  pressa  dolorem  non  excitat, 
quamquam  aegrae  ne  levissimum  quidem  tactum  ici  re 

posse  sibi  videntur.  Saepenumero  affectio  versus  ple- 
xum hepaticum,  rarius  versus  lienem  propagatur;  quod 
si  fit,  praeter  sensationes  illis,  quas  in  epigastrio 
percipi  dixi,  similia  sapor  amarus  vel  acidus  existit 
Denique  secundum  oesophagum  ascendente  affectione, 
vomituri tiones,  nausea,  vomitus  existunt,  fluidumque 
ejicitur  tenue,  aquosum,  pellucidum,  saporis  aut  sapidi, 
aut,  si  hepar  etiam  affectum  erat,  amari.  Dolores 
regionem  epigastricam  et  hypochondriacas  occupan- 
tes interdum  tam  acerbi  fiunt,  ut  imaginem  gastriti- 
dis tibi  propositam  credas  aut,  quum  febris  deficiat, 
cardialgiam  veram  adesse  putes. 

Turbulenta  admodum  apparet  affectio  hysterica, 
si  cor  et  vasa  majora  aggreditur.  Aegrae  summa 
anxietate  subito  corripiuntur,  aerem  hiante  ore  ca- 
ptant, pectus  constringitur,  cor  vehementer  ad  costas 
appellitur  et  turbulenter  tanquam  volutatur.  Pulsus  arte- 
riarum irregularis  quidem,  neque  vero  concitatus  apparet, 
sed  exiguus,  contractus,  rarus.  Non  semper  tam  ve- 
hementer cor  afficitur;  subinde  exigua  tantum  palpi- 
tatio animadvertitur.  Affectio  aortae  descendentis, 
eam  imprimis  partem,  quae  per  diaphragma  transmit- 
titur, infestans,  similia  exhibet  symptomata. 

Nulla  omnium  formarum  magis  illudere  potest 
medicum,  quam  ea,  quae  in  organis  respirationis  con- 
sidet. Affectio  plexu  pulmonali,  primum  pectus  ma- 
gis minusve  comprimitur,  ita  ut  summa  respirandi 
difficultas  oriatur;  lingua  simul  abrupta,  debilis,  an- 

helans.  Verum  haec,  quae  videtur,  spirandi  loque- 
laeque difficultas,  simulae  confabulandi  studio  aegras 
efferre  contingat,  statiin  evanescere  solet 5 et  tantum 
abest,  ut  aegrae  confabulatione  defatigentur,  ut  lin- 
guae etiam  volubilitatem  mireris.  Saepe  tussis  etiam 
acuta,  abrupta  accedit,  quae  saepius  revertente  affe- 
ctione, augescit  et  continua  lit,  tamque  pertinaciter 
perstat,  ut  facile  phthisin  adesse  tibi  persuadeas.  Si 
globulus  hystericus  in  regione  laryngis  consistit,  id 
quod  omnium  fere  frcquentissiinuin  est,  spasticae  con- 
tractionis signa  apparent,  spiritus  difficilis,  angustior, 
sibilans,  loquela  impedita,  interrupta,  aucta,  cui  mox 
accedere  solet  tussis  spastica,  ei  quod  in  angina  mem- 
branacea observatur,  simillima. 

Rarissime  observatur  affectio  hysterica  nervorum 
faciei,  quae,  a levibus  musculorum  contractionibus 
incipiens,  paullatim  in  spasmos  veheinentissimos  cum 
depravatione  oris  abit,  saepe  risus  fletusque,  haud 
raro  celerrime  inter  se  alternantes,  invitis  aegris  in- 
tactoque  a pathematibus  animo,  existunt.  Evenit 
etiam,  ut  unius  tantum  lateris  musculi  ridentium  vel 
flentium  ad  instar  fastidiosum  in  modum  distor- 
queantur. 

Cephalalgia  hysterica  admodum  frequens  omnium- 
que  fere  pertinacissima  est.  Ejus  duae  potissimum 
species  distinguuntur.  Altera,  quam  clavum  hyste- 
ricum vocant,  sedem  habet  in  circumscripto  aliquo 
loco  suturae  sagittalis,  in  quo  aut  dolor  percipitur 

arens  atque  terebrans,  quasi  caput  clavo  intruso  dis- 
cederet, ipsique  capilli  tactu  dolent,  aut  frigus  acer- 
bissimum, quasi  is  locus  conglaciasset.  Altera  spe- 
cies hoc  sibi  habet  proprium,  ut  dimidium  capitis  do- 
lore obsideatur;  unde  ipsi  hemicraniae  nomen  indi- 
tum est. 

Accedunt  aliae  quaedam  affectiones  rarissimae, 
quae  non  nisi  admodum  inveterato  morbo  incidere 
solent,  ipsasque  partes  centrales  systematis  nervo- 
rum obsident,  unde  inaxima  inter  eas  aliasque  neuro- 
ses  existit  similitudo.  Si  ipsum  cerebrum  afficitur, 
aegrae  sopore  corripiuntur,  simulque  facies  tumefit 
atque  rubescit,  ut  facile  apoplexiam  adesse  credas, 
nisi  respiratio  nullo  modo  turbata  pulsusque  conditio 
talem  errorem  defendat.  Neque  prorsus  sine  sensu 
sunt  aegrae;  subinde  enim,  dum  soporosae  decum- 
bunt, clamores  tollunt.  Medulla  spinalis  morbo  affe- 
cta cernitur  spasmis  aut  tetanum,  ejusque  species  imi- 
tantibus, aut,  singulis  tantum  nervis  correptis  volun- 

4 

tatisque  arbitrio  subtractis,  distorsionibus  variis  mem- 
brorum motibusque  choreae  similibus. 

Caput  II. 

Cum  propter  tot  tamque  varias  aegritudines,  quas 
hysteria  complectitur,  delineatio  totius  morbi  una  quasi 
imagine  contineri  nequeat,  singulaeque  aegritudines 
vix  habeant,  quo  ab  omnibus  malis  specie  similibus 
certo  dignoscantur,  infitiari  non  possumus,  diagnosin, 
nisi  totum  morbi  decursum  respicias,  saepe  difficilli- 
mam esse.  Accedit,  quod  hysteria  multos  alios  mor- 
bos antecedit,  comitatur,  sequitur;  unde  facile  fieri 
potest,  ut  tum  hysterica  affectio  nervi  sympathici,  tum 
aliae  aegritudines  una  cum  hysteria  incidentes  nos 
fugiant,  alteriusque  symptomata  ad  alteram  refera- 
mus. Itaque  ut  habeas,  quo  ex  his  turbis  te  expe- 
dias, communia  quaedam  et  per  totum  morbum  con- 
stantia maxime  respicienda  sunt,  neque  tam  ex  sin- 
gulis paroxysmis,  quam  ex  totius  morbi  complexu 
diagnosis  petenda.  Utplurimum  malum  hystericum 
jam  facie  vultuque  sese  prodit,  maximeque  oculis, 
saepe  corporis  motibus,  quin  etiam  loquela,  languidum 
ardorem  fatentibus.  Insigne  est  praeterea  phaeno- 
menorum mira  inconstantia  atque  mutabilitate  aegrae, 
dum  tormina  ventris  aliasvc  sensationes  perversas 
conqueruntur,  subito  convulsionibus  vehcmentissimis 
jactantur;  dum  turbulentisssimae  cordis  palpitationes 

cura  summa  anxietate  et  spirandi  difficultate  cardi- 
tidis imaginem  ante  oculos  ponere  tibi  videantur,  su- 
bito his  omnibus  sublatis,  cephalalgia  oritur  vehemen- 
tissima.  Neque  minus  animus  varius  est,  ut  aegrae 
absque  ulla  causa  mox  rideant,  mox  fleant,  ex  im- 
modica laetitia  repente  in  desperationem  dejiciantur, 
et  vix  unquam  animi  aequabilitate  gaudeant.  — In  di- 
gnoscendis singulis  paroxysmis  hoc  praeprimis  respi- 
ciendum est,  phaenomena  parum  inter  se  consentire. 
Sic  e.  g.  in  hysteria  intestinali,  dum  aegra  tormini- 
bus acerbissimis  cruciantur,  pulsus  non  solum  non 
concitatus,  sed  retardatus,  calor  cutis  non  auctus,  ut 
paucis,  nullum  systematis  vasorum  affecti  signum  ap- 
paret; dum  omnia  symptomata  carditidum  simulare 
videntur,  urina  mittitur  aquosa,  copiosa;  aegrae,  dum 
cephalalgia  vehementissima  cruciantur,  mentis  suae 
plane  compotes  sunt,  dum  summam  lassitudinem  con- 
queruntur, coetumque  omnem  a se  removeri  jubent, 
eundem  tamen  magna  loquacitate  detinent.  Confundi 
possint  paroxysmi  hysterici  cum  inflammationibus  or- 
ganorum, quae  illis  obsidentur.  Verum  recordans,  in 
inflammatione  phaenomena  semper  continua  esse  at- 
que inter  se  consentire,  ac  maxime  febrem,  quae  non 
solum  deest  in  accessionibus  hystericis,  sed  cui  etiam 
quaedam  systematis  vasorum  observatur  conditio,  et 
Viribus  et  ambitui  vehementiaeque  inflammationis  re- 
spondere, secretiones  denique  diminutas,  et  singula- 
rem in  modum  commutatas  esse,  non  facile  in  talem 

errorem  incidas.  Attamen  negari  nequit,  quin  inflam- 
mationes ex  hysteria  interdum  ortum  trahentes,  dum 

fiant,  ad  dignoscendum  saepe  difficillimae  sint.  Nec 

* 

minus  multis  saepe  difficultatibus  implicata  erit  dia- 
gnosis, si  hysteria,  partes  centrales  systematis  ner- 
vosi obsidens,  apoplexiam,  catalepsiam,  tetanum  imi- 
tatur. Apoplexiam  eo  magis  suspicari  possimus,  quod 
hysterica  affectio  cerebri  cum  rubore  et  tumescentia 
faciei,  licet  exigua,  conjuncta  esse  solet.  Attamen 
desunt  reliqua  symptomata  apoplexiae  propria,  ut  pul- 
sus tardus,  magnus,  dimidia  facies  distorsa,  respira- 
tionis difficultas 5 praeterea  spasmis  abdominis,  qui 
contactis  partibus  genitalibus  vel  regione  epigastrii 
in  hac  affectione  existere  solent,  aliisque  signis,  hy- 
steriae  propriis,  magis  etiam  diagnosis  confirmabitur. 
Hysteriam,  quae  catalepsiam  imitetur,  facile  eo,  quod 
circa  illa  artuum  flexibilitas  desideratur,  ab  hoc  morbo 
dignosces.  Tetanus  denique  hystericus  fere  nunquam 
omnes  muscidos,  sed  alternis  viribus  aliam  atque  aliam 
musculorum  seriem  corripere  solet. 


\ 

Caput  III. 

• " 4f 

Causam  proximam,  quam  dicunt,  hysteriae  no.s 
latere,  nequidem  ad  liquidum  perductum  esse,  qualis 
sit  illa  vitae  nervorum  perversitas  tam  mira  tamque 
varia  symptomata  procreans,  inter  tantam  caliginem 
qua  singularis  nervi  sympathici  vita  obruitur,  haud 
sane  mirandum  est.  Conjectum  tantum,  neque  vero 
sine  aliqua  veri  similitudine,  suspicari  possumus,  fun- 
ctiones systematis  nervorum  sympathicorum,  atque  ab 
initio  quidem  eorum,  qui  ad  organa  genitalia  perti- 
nent, ita  commutari  et  tanquam  perverti,  ut,  quum  hi 
in  statu  sano  fere  solum  vitae  vegetativae  regendae 
inserviant,  sensibilitate  vero  valde  exigua  tantum 
gaudeant,  contraria  quaedam  inter  has  functiones  exi- 
stat  ratio,  et  non  sine  magno  nutritionis  detrimento, 
dum  vis  vitam  vegetati vam  regendi  minuitur,  sensi- 
bilitas  supra  modum  augeatur.  Quantopere  huic  sen- 
tentiae faveat  totius  morbi  decursus, . quo  magis  ma- 
gisque sensationes  perducendi  facultatem  in  nervo 
sympathico  accrescere  elucet,  atque  vis  perniciosa, 
quam  hysteria  per  longius  tempus  perdurans  in  nu- 
tritionem  totamque  vegetationem  exercet,  non  est, 
:quod  pluribus  exponam. 

Quod  ad  causas  praedisponentes,  prae  ceteris  re- 

censenda  constitutio  quaedam  corporis,  quae  tempe- 
ramento irritabili,  cutis  teneritate,  ingenio  vivido  ma- 
gnaque  vi  Imaginandi  praedito  cernitur.  Adde  quod 
in  feminis  omnino  systema  genitale  multo  majorem 
vim  in  totum  reliquum  corpus  exercet 5 unde  facile 
apparet,  qui  fiat,  ut  hysteria  sexui  feminino  fere  pro- 
pria sit.  Neque  tamen  nunquam  ea  in  viris  observa- 
tur, uti  arbitrantur  ii,  qui  sexus  tantum  differentia 
eam  ab  hypochondria  differre  volunt:  quae  et  ipsa 
sexui  scquiori  haud  plane  parcit  Altera  causa  prae^- 
disponens  in  aetate  posita  est  Nunquam  enim  mor- 
bus ante  pubertatem  existit ; frequentissima  vero  ob- 
servatur iis  aetatis  annis,  quibus  systema  genitalium 
omnibus  partibus  perfectum  esse  solet.  Sunt  etiam, 
qui  hereditariam  dispositionem  accusent:  ac  certe  ne- 
gari nequit,  quin  ea  nervorum  incitabilitas,  qua  morbo 
gignendo  ansam  dari  vidimus,  e p mentibus  in  pro- 
geniem transferri  possit. 

Causae  occasionales  variae  admodum  et  nume- 
rosae, eo  praecipue  differunt,  quod  vel  vitam  vege- 
tativam  debilitant  atque  labefactant,  vel  sensibilitatem 
irritando  supra  modum  angent;  utrisque  vero  hoc  vi- 
detur commune  esse,  quod  sive  directe,  ut  dicunt,  sive 
indirecte,  id  efficiunt,  ut  sensi bi litas  praeter  normam 
praevaleat.  Atque  alteri  quidem  causarum  seriei  im- 
primis adnumeranda  est  a(3ris  prava  conditio,  maxi- 
meque  hunuditas  nimia  et  tamquam  crassitudo,  ut  in 
cubiculis,  quae  aeris  flatui  non  exponuntur,  lis- 

sot  (1)  aestate  quadam  calidissima  ventorumque  se- 
gnitie insigni  plures  mulieres  hysteria  narrat  corre- 
ptas esse,  quae  antea  huic  morbo  haud  fuerint  ob- 
noxiae. Praeterea  huc  pertinent  morbi  quidem  febri- 
les, quorum  praecipua  sedes  in  nervis  sympathicis 
abdominis  est,  ut  typhus,  quem  abdominalem  dicunt, 
febres  intermittentes,  quibus  utrisque  eam  sympathi- 
corum functionem,  quae  vegetationi  praeest,  summo- 
pere labefactari  scinius.  Nec  minus  accusanda  sunt 
profluvia  nimia,  ut  haemorrhagiae,  aliorumque  humo- 
rum, quibus  parandis  magna  vis  sanguinis  impendi- 
tur. nimiae  secretiones;  unde  hysteriam  saepissime 
leucorrhoeis  (quae  fortassis  etiam  nervos  genitalium 
irritando  agunt),  pdrtubus  praematuris,  lactatione  ni- 
mis diutina,  abusu  venaesectionum , praesertim  tem- 
pore pubertatis  instantis,  durante  graviditate  et  sta- 
tim  post  partum,  exoriri  videmus.  Tissot  plura  nar- 
rat exempla,  quibus  purgantia  drastica  neuroses  gra- 
vissimas procrearint.  Quemadmodum  his  rebus  mor- 
bus praecipue  in  feminis  inferiorum  ordinum  gigni 
solet,  sic  altera  causarum  series  in  divites  magis 
cadit.  In  qua  primum  locum  tenet  educationis  ratio 
nostro  aevo  propria,  vituperatione  dignissima,  sed 
proh  dolor!  cum  vitae  communis,  qualis  nunc  est,  con- 
ditione arctissime  conjuncta,  qua  profecto  fieri  non 


(1)  Tissot.  IVber  die  Nerven  uutl  ihre  Krankheiten.  Leij>- 

*ig  1791. 

potest,  quin  vita  sensitiva  praeter  modum  augeatur  et 
prae  ceteris  facultatibus  praevaleat.  Adnumerandus 
coitus  nimius:  maxime  si  nulla  insequitur  conceptio, 
manus tuprationes,  abusus  remediorum  coeundi  ardo- 
rem excitantium,  uti  vanillae,  aliorumque  similium, 
libidinosa  imaginationum  luxuria,  frequentiore  viro- 
rum consuetudine,  scenarum  illecebris,  libris  morum  in- 
nocentiae infestis  excitata.  Denique  haud  possumus  in- 
fitiari, quin  morbis  aliorum  organorum  abdominis,  im- 
primis genitalium  vera  hysteria  procreari  possit;  quod 
quum  facile  concedimus,  non  tamen  ea  sumus  sen- 
tentia. mero  consensu  totum  agmen  symptomatum 
hystericorum  provocari,  sed  morbis  iliis,  uti  aliis  cau- 
sis, ita  affectum  esse  systema  nervorum  sympathico- 
rum, ut  hi  suo  morbo,  neque  jam  ab  illis  pendente, 
laborent. 

t 


Caput  IV. 

Hysteria  per  se  quidem  vix  unquam  periculum 
vitae  minitatur,  nec  nisi  illis  paroxysmis,  qui  affectis 
partibus  systematis  nervosi  centralibus  existunt,  si 
tanta  cum  vehementia  accedunt,  ut  ingentes  inten- 
tiones paralysis  insequi  debeat,  mors  ipsa  interdum 
adducitur.  Sed  quo  minus  perniciosum,  eo  pertina- 
cius malum  est.  Neque  fieri  potest  in  tanta  perver- 


» 


21 


sitate  functionum  nervi  sympathici,  quas  in  perficienda 
sauffuificatione  maximi  momenti  esse  satis  constat, 
quin,  per  longum  tempus  persistente  morbo,  tota  nu- 
tritio turbetur,  materiae  organicae  mixtio  deteriore- 
tur, veraque  cachexia  existat.  Ac  re  vera  turbatae 
vegetationis  signa  statim,  simulae  morbus  ad  certum 
gradum  evectus  est,  apparent  satis  manifesta,  conco- 
ctio ciborum  difficilis , intestina  llatibus  extensa, 
secretiones  perversae,  obstipatio  alvi  Cum  diarrhoeis 
interdum  intercurrentibus,  muci  secreti  conditio  aci- 
dula, non  solum  in  stomacho,  unde  ructus  acidi  et 
pyrosis  existunt,  sed  etiam  in  aliis  partibus  mucosa 
obductis  5 vix  in  leucorrhoeis,  quae  haud  raro  exhy- 
steria  ortum  trahunt,  mucus  tanto  saepe  acore  secer- 
nitur, ut  partes  vicinae  corrodantur.  Singuli  quoque 
paroxysmi,  si  cavum  abdominis  vel  pectoris  obsident, 
secretionibus  auctis  et  similem  in  modum  commutatis 
finiuntur.  Ilaec  autem  vitae  vegeta tivae  deteriora- 
tio  haud  raro  ansam  dat  gignendis  desorganisatio- 
nibus  organorum  gravissimorum,  eoque  magis,  quod 
in  illis  partibus,  quae  frequentius  affectione  hysterica 
obsidentur,  facile  chronica  inflammatio  existit,  quae 
humoribus  depravatis  alita  difficillime  tantum  resol- 
vitur. Hinc  uteri  ovariorumque  desorganisationes, 
tubercula,  imprimis  in  cavo  cranii,  phthisis  laryngea 
ex  hysteria  saepe  originem  ducunt. 

Ad  sanitatem  restituendam  quod  attinet,  ex  iis,  / 
quae  de  causis  atque  de  decursu  morbi  monui,  fa- 


22 


cile  colligitur,  quibus  in  casibus  bona,  quibus  mala 
statuenda  sit  prognosis.  Si  origo  morbi  in  insigni 
magis  praedispositjone  quam  in  noxiis  externis  quae- 
renda est  5 si  noxae,  quibus  iterum  atque  iterum  ma- 
lum cieatur,  evitari  aut  amoveri  non  possunt;  si  mor- 
bus per  multum  tempus  jam  duraverit,  eoque  magis 
quo  nutritio  vel  totius  corporis  vel  singularum  par- 
tium jainjam  mutata  est  depravata  apparet;  progno- 
sis mala  solummodo  locum  habebit;  sin  vero  morbus 

x 

adhuc  recens  est,  causaeque  facile  evitari  possunt, 
si  aetas  aegrarum  pubertati  adhuc  propior  est,  non 
solum  sperari  licet,  morbum  arte  superatum  iri,  sed 
saepenumero  ne  opus  quidem  est  ejus  auxilio.  Ce- 
teroquin  fallaeissimum  est  difficillimumque  hoc  in  morbo 
praesagium;  ut  qui  saepe  pro  tempore  videatur  dis- 
paruisse, inopinato  autem  insigni  cum  vehementia 
redeat;  aut  paullatim  decrescens  in  finem  vergere 
videatur,  sed  denuo  assurgens  et  pertinaciter  instans 
medicum  aegramque  decipiat. 


I 


Caput  V. 


In  curatione  instituenda  primum  locum  tenet  in- 
dicatio causalis;  nam  nulla  unquam  in  remediis  salus 
est,  nisi  causas  amovere  contingat.  Victus  ratio  ut 
plurimum  prorsus  commutanda  erit;  monendum  ta- 
men. hoc  non  subito  perficiendum,  sed  paullatim  et 
tanquam  per  gradus  aegras  a solito  victu  detrahen- 
das esse.  Quae  quomodo  fiant,  quum,  causis  bene 
perspectis,  sponte  eluceat,  non  est  quid  fusius  ex- 
ponam. > , 

Indicatio  morbi,  quam  vocant,  duplex  est;  aut 
enim  singulos  paroxysmos  respicit,  quae  palliativa, 
aut  totum  morbum,  quae  radicalis  est. 

t I,  Indicatio  palliativa. 

r 

Si  leviores  sunt  accessiones  nullumque  ex  iis 
periculum  minitatur,  non  opus  est  remediis,  atque  vix 
alia  nisi  externa  adhiberi  solent  et  debent,  ut  pedi- 
luvia  tepida,  perfricatio  abdominis  levis,  vel,  uti  jam 
Celsus  (I)  monet,  aliqua  ex  iis,  quae  foedioris  sunt 
odoris,  e.  g.  plumae  adustae,  asa  foetida,  naribus  ad- 
mota. Maxime  vero  causae  indagandae,  si  quae  or- 


(1)  Cel  sus  de  re  medica.  Lil>.  IV.  caj*.  20. 

<ui  accessionis  occasionem  dederunt,  eaeque  quantum 
fieri  potest  amovendae.  Omnino  cogitandum  magis 
de  futuris  malis  praevertendis,  quam  de  avertendis 
praesentibus,  semperque  reputandum,  ipsos  paroxys- 
mos molimina  esse  naturae  medicatricis,  arte,  nisi 
ex  ipsis  periculum  instet,  non  turbanda.  Sin  vero 
graviora  urgent  symptomata,  artis  auxilio  effiea- 
ciore  utendum  est.  Remedia  autem  hoc  loco  maxime 
commendantur  partim  externa,  ut  frictiones  vel  to- 
tius corporis  vel  singularum  partium,  clysraata,  sy- 
napisini,  aliaque,  quae  derivent  affectionem,  partim 
interna,' quae  sanguinem  in  parte  affecta  excitantia 
auctam  sensibilitatem  reprimant.  Altera  medendi  ra- 
* tio,  quae  derivando  agit,  quum  in  omnibus  paroxys- 
mis hystericis  locum  habet,  tura  fere  sola  adhiberi 
potest,  si  partes  centrales  systematis  nervosi  affe- 
cti sunt,  in  quibus  cavendum  quam  maxime,  ne  in- 
flammationes harum  partium  gignantur  perniciosissi- 
mae. Jn  his  igitur  admoveantur  clysteres,  syna- 
pismi  variis  corporis  partibus  impositi,  et  similia; 
juvant  quoque,  quae  foedioris  esse  odoris  supra  dixi, 
inprimis  in  sopore  et  lethargo  hysterico.  Altera  me- 
dicamentorum serie,  quae  prae  ceteris  gummata  fe- 
rulacea, rad,  valer.  et  flor,  chamomillae  complectitur, 
nisi  summa  cum  cautione,  ne  inflammationem  cieas 
leviusque  malum  graviore  expellas,  utendum  non 
esse  satis  elucet.  Eligenda  autem  ex  his,  quae  eam 
imprimis  partem,  in  qua  resideat  paroxysmus,  affi- 

ciunt 5 unde  gumini  ammoniaci  prae  reliquis  in  hy- 
steria  pulmonali,  reliqua  in  omnibus  fere  formis  ef- 
ficacia fore  patet.  Si  dolores  vehementes,  vomitus 
et  diarrhoea  gravior  insultum  comitantur,  narcotica, 
et  imprimis  opium,  omnium  efficacissima  sunt.  Flu- 
xus menstruus  brevi  ante  suppressus  semicupiis  te- 
pidis interdum  revocatur;  sin  minus,  sanguis  juvat 
in  pede  missus. 

II.  Cura  radicalis. 

Nil  magis  necessarium  in  curando  malo  hyste- 
rico, quam  ut,  priusquam  ad  ipsum  debellandum  ac- 
cedas, alii  morbi,  si  qui  cum  illo  complicati  incedant, 
removeantur.  Etenim  hi  non  solum  obstant,  quo  mi- 
nus medela  hysteriae  opposita  efficaciam  suam  exse- 
rat, sed  etiam  malorum  complexus  magis  in  dies 
complicatur,  ut  postremo  non  jam  habeas,  quo  ex 
tantis  turbis  te  expedias.  Imprimis  functionem  di- 
gestionis, quae  rarissime  in  hystericis  ab  omni  parte " 
normalis  est,  remediis  amaris  et  leniter  solventibus, 
quantum  fieri  potest,  ad  normam  reduci  oportet.  Ne- 
que minus  totius  corporis  debilitas,  quae,  licet  haud 
necessario  cum  hysteria  conjuncta,  tamen,  sive  cau-  ' 
sarum  conditione  sive  perversa  nervorum  sympathico- 
rum actione  adducta  ut  plurimum  in  hystericis  ob- 
servatur,  vanam  reddit  hysteriae  medelam,  nisi  ipsa 
simul  respicitur.  Hinc  intelligitur,  quanta  plerisque 
in  casibus  ex  usu  praeparatorum  ferri,  maximeque 

aquarum  martialium,  ut  quae  Pyrmontae  (1),  Dribur- 
gae  (2)  aliisque  iu  regionibus  scaturiunt,  redundare 
debeat  utilitas. 

Kemotis  causis  atque  complicationibus,  ipsius 
morbi  sanatio,  si  non  sponte  evenit,  haud  magnas 
exhibet  difficultates.  Remedia  in  universum  eadem, 
quae  ad  debellandas  singulas  accessiones,  ad  meden- 
dum toti  morbo  efficacissima  esse  docuit  experientia, 
suminata  ferulacea  dico  et  quae  his  affinia  sunt; 
quibuscum,  si  aucta  simul  adest  nervorum  cerebra- 
lium sensibilitas,  narcotica  conjungi  debent,  si  totius 
corporis  debilitas,  tonica  amara  et  ferrum.  Si  recte 
judicamus,  in  hysteria  sensibilitatem  nervi  sympa- 
thici auctam  esse  detrimento  earum  hujus  nervi  fun- 
ctionum, quae  vitam  vegetativam  regunt,  simulque 
reputamus,  quantam  vim  gummata  ferulacea  in  totam 
nutritionem  exserant,  merito  videtur  conjici  posse,  in 
hoc  eorum  efficaciam  in  debellanda  hysteria  positam 
esse,  quod  ipsas  illas  functiones  restituendo  nimiam 
sensibilitatem  repellant.  Quae  ne  rursus  caput  at- 
tollat, non  tam  medicaminibus,  quam  apta  totius  Ai- 
tae  degendae  ratione  effici  potest.  Monendae  sunt 
aegrae,  mollioribus  animi  sensibus  ne  indulgeant; 
eripiendi  libri  moribus  infesti:  attendendus  animus  ad 
rem  familiarem,  neque  patiendum,  ut  aegrae  inertiae 


(1)  r.  iiiarcHiii,  

(•>)  Orandis,  Erfahniiigen  iil>er  die  W irkungen 
mitiel  iind  des  Driln.rger  Wassers  insbesondere.  IUM. 


JIarcard,  Besclireilmng  von  Pyrmoiil,  tom.  II. 

sese  dedant  et  in  otio  languescant.  Victum  in  uni- 
versum eum  esse  oportet,  qui  ventrem  non  gravet  et 
facile  in  sanguinem  vertatur;  condimentis  ciborum 
quantum  fieri  potest  abstineatur.  Corpus  quotidie 
motibus  tum  domi  tum  sub  Jove  agitandum  5 animus, 
ne  in  phantasmatum  illecebras  delabatur,  ad  intelli- 
gendi  judicandique  vim  acuendus  est.  Quae  coitum 
justo  magis  appetunt,  quod  frequentius  obtinet,  mo- 
nendae, ut  modice  Venere  fruantur.  Gravissima  de- 
nique ex  diaeteticis,  et  quibus  ad  sanandam  hyste- 
riam  careri  prorsus  non  potest,  sunt  balnea,  sive  ex 
aqua  pura,  sive  martialia  et  sulphurata,  imprimis  na- 
tiva. 

Ego  Theodorus  Christianus  KI  e ve - 
salii  anno  MDCCCXII.  die  XXVII.  mensis 
Octobris  a patre  Friderico  KlevesahI, 
pharmacopola,  et  a matre  Charlotte,  egente 

Frank,  St.  Petropoli  natus,  confessioni  evan- 

/ 

gelicae  adscriptus,  Vindaviae  usque  ad  annum 
tredecimum,  praeceptoribus  privatis,  primis 
litterarum  elementis  imbutus,  deinde  institu- 
tum, quod  tum  temporis  sub  auspiciis  111. 
Directoris  Hillners  floruit,  per  VII.  annos 
frequentavi;  unde  denique  gradu  maturitatis 

i 

adepto,  Regiomontum  me  contuli , ubi  ab  III. 


Schubert  t.  t.  prorectore  magnifico  inter 
cives  academiae  Albertinae  et  ab  III.  Bur- 
dach  in  medicorum  ordinem  receptus  sum. 
Per  annos  tres  et  dimidium  hic  me  edocue- 
runt 111.  viri  Rosenkranz  logicen  et  psjclio- 
logiam;  Dulk  chemiam  inorganicam,  zooche- 

iniam,  phjtochemiam  et  phannaciam ; Meyer 

♦ 

hotanicen;  JVeumann  mineralogiam;  31  o s e r 
physiceu;  de  Baer  zoologiam,  zootomiam, 
splanchnologiam  et  neurologiam;  Burdach 
junior  osteologiam,  syndesmologiam , myolo- 
giani,  angiologiam,  fasciarum  machinarumque 
usum;  Burdach  senior  phjsiologiain;  Rich- 
ter  materiam  medicam;  Dietz  theoriam  morbi, 
morbos  sjphiliticos , therapiam  specialem  et 
formulas  medicas  conscribendi  artem;  Hajn 
artem  obstetriciam  et  theoreticam  et  practi- 
cam;  Unger  chirurgiam,  ophthalmologiam  et 
akiurgiam. 

Per  annum  clinicum  et  policlinicum  chi- 
rurgicum duce  humanissimo  lll.  Unger,  per 
annum  unum  et  dimidium  clinicum  medicum 


sub  auspiciis  111.  Dictz,  per  annum  unum 
clinicum  obstetricium , cui  111.  Hajn  praeest, 
frequentavi  aegrorumque  curam  in  me  recepi. 

Tandem  m.  Octobri  a.  MDCCCXXXV. 
Berolinum  profectus  ab  111.  Prof.  rectore  magni- 
fico Busch  in  civium  academicorum  numerum 
receptus  et  ab  111.  Mueller  decano  albo  me- 
dicorum adscriptus,  lias  scholas  frequentavi: 

Cliuicum  ophthalmiatrico-chirnrgicuui  duce 
Generos,  de  Graefe;  policlinicum  medico - 
chirurgicum  duce  Cei.  Truestedt;  clinicum 
chirurgicum  duce  111.  Rust;  clinicum  oph- 
thalmiatricum  duce  lll.  Juengken;  clinicum 
medicum  111.  Bartels  et  Cei.  Y^olff. 

Praeceptoribus  his  omnibus  Illustrissimis 
doctissimis  gratias  et  nunc  ago  quam  maxi- 
mas et  posthac  pio  semper  habebo  animo. 


/ 


T H E S E S. 


1.  Arthritis  et  haemorrhoides  morbus  idem. 

% 

2.  Habitum  phthisicum  peculiarem  nego. 

11.  Qui  tuberculosi  pulmonum  laborant,  in  iis 
fistulas  ani  sanari  non  licet. 

4.  Aquae  potus  copiosus,  qualis  hoc  tempore 
ad  sanandum  quemvis  morbum  commen- 
datur, saepius  nocet  quam  prodest. 

5 Visum  in  excolendo  intellectu,  auditum  in 
excolendo  sensu  interiore  potiorem  esse 
contendo. 

